**Ministru kabineta rīkojuma projekta "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Rīkojuma projekts paredz uzdot Finanšu ministrijai piešķirt Ģenerālprokuratūrai no valsts budžeta programmas "Līdzekļi neparedzētiem gadījumiem" 141 280 *euro*, lai nodrošinātu Rīgas apgabaltiesas Civillietu tiesas kolēģijas 2017. gada 7. decembra sprieduma lietā Nr. C04239510 izpildi. Spriedums labprātīgi izpildāms līdz 2018. gada 8. februārim. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2009. gada 22. decembra noteikumu Nr. 1644 "Kārtība, kādā pieprasa un izlieto budžeta programmas "Līdzekļi neparedzētiem gadījumiem" līdzekļus" 3. punkts, kas nosaka, ka līdzekļus piešķir valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai, to radīto zaudējumu kompensēšanai, valsts pārvaldes uzdevumu nodrošināšanai gadījumos, ja netiek izpildītas līgumsaistības un no sadarbības partnera tiek iekasēts vai ieturēts līgumsods vai procentu maksājums par saistību neizpildi, citiem neparedzētiem gadījumiem un valstiski īpaši nozīmīgiem pasākumiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Rīgas apgabaltiesas Civillietu tiesas kolēģijas 2017. gada 7. decembra spriedumu lietā Nr. C04239510 daļēji apmierināta sabiedrības "Penomber Management LTD" prasība pret Latvijas valsti, piedzenot no Latvijas valsts Latvijas Republikas Ģenerālprokuratūras personā par labu Belizā reģistrētajai sabiedrībai "Penomber Management LTD", reģistrācijas Nr. 3813235, adrese: 35 Barrack Road, 3rd floor, Belize City, C.A.Belize, zaudējumu atlīdzību 137 379,48 *euro* apmērā, tiesāšanās izdevumus 3 583,82 *euro* apmērā, kopā 140 963,30 *euro*, kā arī sabiedrībai "Penomber Management LTD" noteiktas tiesības saņemt no Latvijas valsts Latvijas Republikas Ģenerālprokuratūras personā likumiskos 6 % gadā no piespriestās, bet nesamaksātās summas par laiku līdz sprieduma izpildei. Tiesa noteikusi Latvijas valstij Ģenerālprokuratūras personā desmit dienu termiņu sprieduma labprātīgai izpildei, skaitot no sprieduma spēkā stāšanās dienas.Tiesas spriedums stājies likumīgā spēkā 2018. gada 30. janvārī.Saskaņā ar Civilprocesa likuma 195. pantu, taisot spriedumu par naudas summas piedziņu, tiesa tā rezolutīvajā daļā norāda prasījuma veidu un piedzenamo summu, atsevišķi uzrādot galveno parādu un procentus, laiku, par kādu procenti piespriesti, prasītāja tiesības par laiku līdz sprieduma izpildei (izsoles noslēguma dienai) saņemt procentus, minot arī to apmēru, kā arī kredītiestādes nosaukumu un konta numuru, kurā veicama samaksa, ja tāds norādīts prasības pieteikumā.Augstākā tiesa 2016. gada 15. februāra spriedumā civillietā Nr. C29676512 norādījusi, ka Civilprocesa likuma 195. pants pēc būtības nošķir divus likumisko procentu veidus – tos, kuri jau iekļauti prasības summā un kurus prasītājs atbilstoši iesniegtajam prasības pieteikumam lūdzis piedzīt par iepriekšējo laiku, kā arī likumiskie procenti, kuru saņemšanas tiesības tiesa paredz ar spriedumu. To likumisko procentu, kuru saņemšanas tiesības tiesa paredz spriedumā līdz tā izpildei, samaksas pienākums nevar iestāties pirms tiesas sprieduma stāšanās likumīgā spēkā, jo spēkā nestājies spriedums nerada juridiskas sekas.Ja procentu aprēķinā izmanto pieņēmumu, ka spriedums tiks izpildīts vēlākais 2018. gada 12. februārī un procentu samaksas pienākums sākas sprieduma spēkā stāšanās dienā (2018. gada 30. janvārī), tad procentu summa ir 316,16 *euro* un kopējā izmaksājamā summa ir 141 279,46 *euro*.Ģenerālprokuratūrai, veicot sprieduma izpildi, ir jāprecizē izmaksājamo procentu apmērs atkarībā no sprieduma izpildes dienas.Likuma "Par izziņas iestādes, prokuratūras vai tiesas nelikumīgas vai nepamatotas rīcības rezultātā nodarīto zaudējumu atlīdzināšanu" (turpmāk – Zaudējumu atlīdzināšanas likums) 2. un 3. pantā ir noteikts zaudējumu atlīdzināšanas tiesiskais pamats un zaudējumu atlīdzināšanas gadījumi. Privāto tiesību juridiska persona nav Zaudējumu atlīdzināšanas likuma subjekts, un Zaudējumu atlīdzināšanas likums neparedz tiesisko regulējumu zaudējumu atlīdzināšanai sakarā ar nepamatoti arestēto mantu pirmstiesas kriminālprocesā.Valsts pārvaldes iekārtas likuma 44. panta pirmās daļas 1. punkts nosaka, ka mantiskos zaudējumus, kas nodarīti trešajai personai, atlīdzina no valsts budžeta, kad deleģēšana ir noteikta ar likumu. Arī Valsts pārvaldes iestāžu nodarīto zaudējumu atlīdzināšanas likuma 1. pants, 24. panta pirmā un otrā daļa paredz zaudējumu atlīdzinājumu no valsts pamatbudžeta. Tā kā minētajos normatīvajos aktos nav paredzēta kārtība, kādā privāto tiesību juridiskām personām sakarā ar nepamatota kriminālprocesa rezultātā nodarītiem zaudējumiem izmaksājama mantiskā kompensācija, un Ģenerālprokuratūras budžetā šādi līdzekļi nav paredzēti, tiesas sprieduma izpildei piešķirami līdzekļi no valsts budžeta programmas "Līdzekļi neparedzētiem gadījumiem". Rīkojuma projekts paredz uzdot Finanšu ministrijai piešķirt Ģenerālprokuratūraino valsts budžeta programmas "Līdzekļi neparedzētiem gadījumiem" 141 280 *euro*, lai nodrošinātu tiesas sprieduma izpildi. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija, Finanšu ministrija, Ģenerālprokuratūra. |
| 4. | Cita informācija | Nav. |
|  |  |  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Rīkojuma projekts šo jomu neskar. |

|  |
| --- |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018. gads | Turpmākie trīs gadi (*euro*) |
| 2019. gads | 2020. gads | 2021. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  |  |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi |  | 141 280 |  |  |  |  |  |
| 2.1. valsts pamatbudžets |  | 141 280 |  |  |  |  |  |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme |  | -141 280 |  |  |  |  |  |
| 3.1. valsts pamatbudžets |  | -141 280 |  |  |  |  |  |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  | 141 280 |  |  |  |  |  |
| 5. Precizēta finansiālā ietekme |  |  |  |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Atbilstoši Rīgas apgabaltiesas Civillietu tiesas kolēģijas 2017. gada 7. decembra spriedumam lietā Nr. C04239510:* zaudējumu atlīdzība 137 379,48 EUR,
* tiesāšanās izdevumi 3 583,82 EUR,
* likumiskie 6 % gadā no piespriestās, bet nesamaksātās summas par laiku līdz sprieduma izpildei 137 379,48 EUR x 6 % / 365 dienas x 14 dienas = 316,16 EUR

(pieņēmums, ka spriedums tiks izpildīts vēlākais 2018. gada 12. februārī, un procentu samaksas pienākums sākas sprieduma spēkā stāšanās dienā – 2018. gada 30. janvārī)KOPĀ: 137 379,48 EUR + 3 583,82 EUR + 316,16 EUR = 141 279,46 EUR |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Rīkojuma projekts šo jomu neskar. |
| 8. Cita informācija | Izdevumi tiek segti no valsts budžeta programmas 02.00.00 "Līdzekļi neparedzētiem gadījumiem". |
|  |  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |
|  |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |
|  |
| **VI. Sabiedrības līdzdalība un komunikācijas aktivitātes** |
| Rīkojuma projekts šo jomu neskar. |
|  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija un Ģenerālprokuratūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē iesaistīto institūciju funkcijas un uzdevumus.Rīkojuma projekta izpilde neietekmē valsts pārvaldes institucionālo sistēmu. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

Kalniņa 67036718

*Dace.Kalnina@tm.gov.lv*